ബത്തേരി മഹാഗണപതി ക്ഷേത്രം

ഉത്തരകേരളത്തിൽ വയനാട് ജില്ലയിൽ സുൽത്താൻ ബത്തേരി പട്ടണത്തിൽ സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് ബത്തേരി മഹാഗണപതിക്ഷേത്രം. കേരളത്തിൽ ഗണപതി പ്രധാനദേവനായ അപൂർവ്വം ക്ഷേത്രങ്ങളിലൊന്നായ ഇവിടെ ഉപദേവതകളായി ശിവൻ, അയ്യപ്പൻ, ശ്രീകൃഷ്ണൻ, ഭഗവതി, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. സുൽത്താൻ ബത്തേരിയുടെ പൂർവ്വനാമമായ ഗണപതിവട്ടം എന്ന പേരിന് പ്രധാന കാരണം ഈ ക്ഷേത്രമാണ്. മകരമാസം പതിനഞ്ചിന് കൊടികയറി എട്ടുദിവസം നീണ്ടുനിൽക്കുന്ന കൊടിയേറ്റുത്സവം, ചിങ്ങമാസത്തിലെ വിനായക ചതുർത്ഥി,  മേടമാസത്തിലെ പത്താമുദയം എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. നാട്ടുകാരുടെ നേതൃത്വത്തിലുള്ള ഒരു കമ്മിറ്റിയാണ് ക്ഷേത്രഭരണം നടത്തുന്നത്.

വർഗ്ഗം:കേരളത്തിലെ ഗണപതിക്ഷേത്രങ്ങൾ
വർഗ്ഗം:വയനാട് ജില്ലയിലെ ക്ഷേത്രങ്ങൾ